
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 16.10.2016
PL-x 319


RAPORT 

asupra proiectului de Lege privind aprobarea Ordonanţei Guvernului
 nr. 6/2017 pentru prorogarea termenului de intrare în vigoare a 
Legii nr.151/2015 privind procedura insolvenţei persoanelor fizice 
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi, a fost sesizată spre dezbatere, în fond, cu proiectul de Lege privind aprobarea Ordonanţei Guvernului nr. 6/2017 pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, transmis cu adresa nr. PL-x 319 din 3 octombrie 2017, înregistrat sub nr. 4c-11/891 din 4 octombrie 2017.
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a  adoptat proiectul de lege  în şedinţa din 26 septembrie 2017.
Consiliul Legislativ a avizat favorabil proiectul de lege, conform avizului nr.613 din 27 iulie 2017.
Proiectul de lege are ca obiect prorogarea termenului de intrare în vigoare prevăzut la art.93 teza întâi din Legea nr.151/2015 privind procedura insolvenţei persoanelor fizice, până la  data de 1 ianuarie 2018.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 16 octombrie 2017. 

Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, adoptarea, proiectului de Lege privind aprobarea Ordonanţei Guvernului nr.6/2017 pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, în forma transmisă de Senat.
În raport cu obiectul şi conţinutul său,  proiectul de lege  face parte din categoria legilor ordinare. 

               PPREŞEDINTE,                                            SECRETAR,                                                        

            Eugen NICOLICEA                               Alina Elena TĂNĂSESCU
Consilier  parlamentar
Florica Manole

